მჭრინავისებრნი
მჭრინავისებრნი (ლათ. Pycnonotidae) — ფრნველთა ოჯახი ბეღურასნაირთა რიგისა. თავსა და ზურგზე თავისებური ძაფისებრი ბუმბული აქვთ; დედლები და მამლები ერთნაირად არიან შეფერილნი რუხ, ზეთისხილისფერ-მწვანე, ყვითელ ან მურა ტონებში. აერთიანებს 27 გვარს და 150-მდე სახეობას. უპირატესად გავრცელებული არიან აღმოსავლეთ ნახევარსფეროს ტროპიკულ და სუბტროპიკულ ზონებში. დებენ 3–5 კვერცხს. უმთავრესად იკვებებიან კენკრით, აგრეთვე მწერებით. კარგად გალობენ.